இத்தொடரின் முதல் பகுதியில் தியாகராஜ பாகவதர் - பி.யூ.சின்னப்பா இருவருக்கிடையிலான ரசிகர் சண்டையில் முக்கிய அங்கம் வகித்தது எதுவென்றால் ஒருவர் பாடலுக்கு பெயர் பெற்றார் மற்றொருவர் சண்டை, சாகச காட்சிகளில் பெயர் பெற்றார் என்பதால்தான் என்பதை விரிவாக பார்த்தோம். உண்மையில் இந்தத் தொடக்கம் மிக அற்புதமான ஒன்று. ஏனெனில், இரண்டுமே வெவ்வேறு வகையில் ரசிகனின் திறனை வளர்க்கும் விஷயங்கள். பாடலை ரசித்து மன அமைதி பெறுவதற்கும், சாகசங்களில் மயங்கி உடலை ஆரோக்கியமாக வைத்துக்கொள்வதற்கும் இது உதவியது. இது ஒரு நல்ல போக்கு என்பதை நாம் மறுக்கவே இயலாது.